Maria, tjierrasis, gadnjalijs

«Maria, tjierrasis, gadnjalijs» (norsk: Maria gråter) er en lulesamisk salme med tekst av Kurt Tore Andersen og melodi av Oddmund Paulsen. Paulsen skrev melodien i 1996 etter folkelig tradisjon, og Andersen forfattet teksten i 1996.

Salmeteksten har tre vers og er inspirert av Læstadius' preken 1. påskedag i 1853, tredje overveielse. Prekenen er utgitt i norsk Prekensamling II nr. 195 (1984), svensk Postilla nr. 26A (1985) og i de finske Postilla I-I nr. 437 (1964) og Saarnat I-III nr. 104 (1988).

Salmen ble første gang publisert i den lulesamiske salmeboken Julevsáme sálmmagirjje, som salme nr. 97. Salmeboken ble utgitt av Verbum Förlag i 2005, og Maria, tjierrasis, gadnjalijs er oppført i salmeboken som en påskesalme.

Oversettelser 
Salmen er oversatt til flere språk

 Svensk – med tittelen Maria gråter; oversatt av Valborg Mangs Märak. Den svenske versjonen finnes som nr. 872 i Psalmer i 2000-talet, og som nr. 370 i den svenske Psalmbok utgitt av Den Ursprungliga Apostolisk Lutherska Förstföddas Församling i 2014, som en påskesalme. Og som nr. 215 i Norsk salmebok med svensk og lulesamisk tekst i 2013.
 Engelsk – med tittelen O Mary’s weeping. Den engelske versjonen finnes som nr. 271 i den amerikanske salmeboken Hymn Book, som er utgitt av Old Apostolic Lutheran Church of America.
 Salmen er også oversatt til både finsk (tittel: Maria itkee), og norsk (tittel: Maria gråter), men disse versjonene er per 2022 ikke publisert.

Samiske salmer
Lulesamisk